૧૯૩૬ માં મારો જન્મ મુંબઈમાં થયો હતો. શાળા-કોલેજનું શિક્ષણ મુંબઈમાં કરી, સિવિલ એંજીનીઅરીંગના શિક્ષણ માટે હું ચાર વર્ષ વડોદરા રહેલો. ૧૯૬૧માં B.E.(Civil) ની ડીગ્રી પ્રાપ્ત કરી, શરૂઆતના દસ વર્ષ લાર્સન એન્ડ ટુબરો લીમીટેડનાં કન્સસ્ટ્રકશન વિભાગમાં નોકરી કરી. ત્યાર બાદ કન્સલ્ટીંગ એંજીનીઅર તરીકે મુંબઈમાં વ્યવસાય કર્યો. બાળકો ઉચ્ચ અભ્યાસ કરવા અમેરિકા આવ્યા અને અમેરિકામાં જ સ્થાયી થયા. ૨૦૧૨ માં નિવૃત્ત જીવન ગાળવા, અને બાળકો સાથે રહેવા, હું કાયમી વસવાટ માટે અમેરિકા આવી ગયો. ૨૦૧૦ થી ગુજરાતીમાં મારા વિચારો લખી, ઈ-મેઈલ દ્વારા મિત્રોને મોકલવાનું શરૂ કર્યું, જેમાના અધિકતર પત્ર અલગ અલગ બ્લોગમાં બ્લોગ પોસ્ટ બની ગયા. આ બધા લખાણોને એકત્રિક કરી, અલગ અલગ વિષય પ્રમાણે pdf ફોલ્ડર્સ બનાવીને અહીં મુક્યા છે. -પી. કે. દાવડા”